
Komisijas skaidrojums

Latvijas Universitātes Matemātikas un informātikas institūta (LU MII) iepirkuma komisija atklātā konkursa “Servera piegāde” (id.nr. LU MII 2026/08) ietvaros no potenciālā pretendenta ir saņēmusi šādus jautājumus par tehniskās specifikācijas prasībām:

1.jautājums:  Tehniskās specifikācijas p.1 ir norādīta minimālā prasība Procesors: 1 gab. 64-bitu x86 arhitektūras procesors. Vismaz 32 kodoli. Vismaz PCIe 5.0 x128 joslas.
Ja pārējie prasītie servera parametri ir sasniedzami tikai ar 2 (divu) CPU sistēmu, vai šajā gadījumā ir jāpiedāvā divi 32-kodolu procesori, vai arī par atbilstošiem tiks atzīti divi 16-kodolu procesori, kas summā dod 32-kodolus?

2.jautājums: Tehniskās specifikācijas p.9 ir norādīta prasība USB ligzdas: Vismaz 2 gab.
Vai tiks atzīts par atbilstošu risinājums, kurā 2 USB porti tiks nodrošināti ar ārējo USB sadalītāju?

Komisija sniedz šādas atbildes:

Atbilde uz 1.jautājumu: Servera piegāde ar 2 procesoriem tiks uzskatīta par atbilstošu prasībām, jo izpilda minimālo prasību noteikumus. Gadījumā, ja tiek piegādāti 2 procesori, tad prasība “64-bitu x86 arhitektūras procesors. Vismaz 32 kodoli.  Vismaz PCIe 5.0 x128 joslas” attiecas uz katru no tiem – katram CPU ir jābūt ar vismaz 32 kodoliem. Piegāde ar diviem procesoriem, kur katram ir tikai 16 kodoli, netiks uzskatīti par atbilstošu.

Atbilde uz 2.jautājumu: Par atbilstošu tiks uzskatīti tikai tāds serveris, kuram ir vismaz divas USB ligzdas un abas ir iebūvētas korpusā. Ārēja USB sadalītāja piegāde, lai nodrošinātu minimālo prasību pēc 2 gab. USB ligzdām, netiks uzskatīta par atbilstošu.


Komisija vērš uzmanību, ka tehniskajā specifikācijā norādītās prasības ir pretendentu piedāvātā preču kvalitātes minimālās prasības. Pretendentam ir tiesības piedāvāt preces ar augstākiem un kvalitatīvākiem parametriem, taču piedāvājumam ir obligāti jānodrošina atbilstība visām Tehniskajā specifikācijā noteiktajām prasībām.

